
महादेवी वर्मा 


सोनजुही' में आज एक पीली कली लगी है। इसे देखकर अनायास? ही उस छोटे 
जीव का स्मरण हो आया, जो इस लता की सघन हरीतिमा? में छिपकर बैठता था 
और फिर मेरे निकट पहुँचते ही कंथे पर कूदकर मुझे चौंका देता था। तब मुझे कली 
को खोज रहती थी, पर आज उस aya की खोज el 

परंतु वह तो अब तक इस सोनजुही की जड़ में मिट्टी होकर मिल गया होगा। कौन 
जाने स्वर्णिम कली के बहाने वही मुझे चौंकाने ऊपर आ गया हो! 

अचानक एक दिन सवेरे कमरे से बरामदे में आकर मैंने देखा, दो कौवे एक गमले 
के चारों ओर dal से छुआ-छुओवल* जैसा खेल खेल रहे El यह काकभुशुंडि भी 
विचित्र पक्षी है-एक साथ समादरित* अनादरित”, अति सम्मानित अति अवमानित। 

हमारे बेचारे पुरखे न गरुङ के रूप में आ सकते हैं, न मयूर के, न हंस के। उन्हें 
पितरपक्ष में हमसे कुछ पाने के लिए काक बनकर ही अवतीर्ण होना पड़ता है। इतना 
ही नहीं हमारे दूरस्थ प्रियजनों को भी अपने आने का मधु संदेश इनके कर्कश? स्वर 
में ही देना पड़ता है। दूसरी ओर हम कौवा और काँव-काँव करने को अवमानना के 
अर्थ में ही प्रयुक्त करते हैं। 
LA (पुष्प) का एक प्रकार जो पीला होता है 2. अचानक 3. हरियाली 4. छोटा जीव 


5. चुपके से छूकर छुप जाना और फिर छूना 6. विशेष आदर 7. आदर का अभाव, तिरस्कार 
8. प्रकट 9. कटु, कानों को न भाने वाली 

2/संचयन 

मेरे काकपुराण के विवेचन में अचानक बाधा आ पड़ी, क्‍योंकि गमले और 
दीवार को संधि में छिपे एक छोटे-से जीव पर मेरी दृष्टि रुक गई। निकट जाकर 
देखा, गिलहरी का छोटा-सा बच्चा है जो संभवतः घोंसले से गिर पड़ा है और अब 
Ad जिसमें सुलभ आहार खोज रहे Y 

ahead’ की चोंचों के दो घाव उस लघुप्राण के लिए बहुत थे, अतः वह 
निश्चेष्टः-सा गमले से चिपटा पड़ा था। 

सबने कहा, कोवे की चोंच का घाव लगने के बाद यह बच नहीं सकता, अतः 
इसे ऐसे ही रहने दिया जाए। 

परंतु मन नहीं माना-उसे होले से उठाकर अपने कमरे में लाई, फिर रूई से 
रकत पोंछकर घावों पर पेंसिलिन का मरहम लगाया। 

रूई की पतली बत्ती दूध से भिगोकर जैसे-जैसे उसके नन्हे से मुँह में लगाई 
पर मुँह खुल न सका और दूध की बुँदें दोनों ओर ढुलक Ml 

कई घंटे के उपचार के उपरांत उसके मुँह में एक बूँद पानी टपकाया जा सका। 
तीसरे दिन वह इतना अच्छा और आश्वस्त हो गया कि मेरी उँगली अपने दो नन्हे 
q से पकड़कर, नीले काँच के मोतियों जैसी आँखों से इधर-उधर देखने लगा। 

तीन-चार मास में उसके स्निग्ध* रोएँ, झब्बेदार Ys और चंचल चमकीली आँखें 
सबको विस्मितश करने लगीं। 

हमने उसकी जातिवाचक संज्ञा को व्यक्तिवाचक का रूप दे दिया और इस 
प्रकार हम उसे गिल्लू कहकर बुलाने लगे। मैंने फूल रखने की एक हलकी डलिया 
में रुई बिछाकर उसे तार से खिड़की पर लटका दिया। 

वही दो वर्ष गिल्लू का घर रहा। वह स्वयं हिलाकर अपने घर में झूलता और 
अपनी काँच के मनकों-सी आँखों से कमरे के भीतर और खिड़की से बाहर न जाने 
कया देखता-समझता रहता Ml परंतु उसकी समझदारी और कार्यकलाप पर सबको 
आश्चर्य होता था। 


La कौए 2. बिना किसी हरकत के 3. निश्चित 4. चिकना 5. आश्‍चर्यचकित 

जब में लिखने बैठती तब अपनी ओर मेरा ध्यान आकर्षित करने को उसे इतनी 
तीव्र इच्छा होती थी कि उसने एक अच्छा उपाय खोज निकाला। 

वह मेरे पैर तक आकर सर्र से परदे पर चढ़ जाता और फिर उसी तेजी से 
उतरता। उसका यह दौड़ने का क्रम तब तक चलता जब तक में उसे पकड़ने के 
लिए न उठती। 

कभी मैं गिल्लू को पकड़कर एक लंबे लिफ़ाफ़े में इस प्रकार रख देती कि 
उसके अगले दो पंजों और सिर के अतिरिक्त सारा लघुगात' लिफ़ाफ़े के भीतर बंद 
रहता। इस अद्भुत स्थिति में कभी-कभी घंटों मेज़ पर दीवार के सहारे खड़ा रहकर 
वह अपनी चमकीली आँखों से मेरा कार्यकलाप देखा करता। 

भूख लगने पर चिक-चिक करके मानो वह मुझे सूचना देता और काजू या 
बिस्कुट मिल जाने पर उसी स्थिति में लिफ़ाफ़े से बाहर वाले पंजों से पकड़कर उसे 
कुतरता। 

फिर गिल्लू के जीवन का प्रथम बसंत आया। नीम-चमेली को गंध मेरे कमरे 
में dada आने लगी। बाहर की गिलहरियाँ खिड़की की जाली के पास आकर 
चिक-चिक करके न जाने क्या कहने लगीं? 

गिल्लू को जाली के पास बैठकर अपनेपन से बाहर झाँकते देखकर मुझे लगा 
कि इसे मुक्त करना आवश्यक Y 

मैंने कीलें निकालकर जाली का एक कोना खोल दिया और इस मार्ग से गिल्लू 
ने बाहर जाने पर सचमुच ही मुक्ति की साँस ली। इतने छोटे जीव को घर में पले 
कुत्ते, बिल्लियों से बचाना भी एक समस्या ही थी। 

आवश्यक कागज-पत्रों के कारण मेरे बाहर जाने पर कमरा बंद ही रहता है। मेरे 
कॉलेज से लौटने पर जैसे ही कमरा खोला गया और मैंने भीतर पैर रखा, वैसे ही 
गिल्लू अपने जाली के द्वार से भीतर आकर मेरे पैर से सिर और सिर से पैर तक 
दौड़ लगाने लगा। तब से यह नित्य का क्रम हो गया। 


l. छोटा शरीर 

मेरे कमरे से बाहर जाने पर गिल्लू भी खिड़की को खुली जाली को राह 
बाहर चला जाता और दिन भर गिलहरियों के झुंड का नेता बना हर डाल पर 
उछलता-कूदता रहता और ठीक चार बजे वह खिड़की से भीतर आकर अपने 
झूले में झूलने लगता। 

मुझे चौंकाने की इच्छा उसमें न जाने कब और कैसे उत्पन्न हो गई थी। कभी 
फूलदान के फूलों में छिप जाता, कभी परदे की Gare में और कभी सोनजुही की 
पत्तियों Al 

मेरे पास बहुत से पशु-पक्षी हैं और उनका मुझसे लगाव भी कम नहीं है, परंतु 
उनमें से किसी को मेरे साथ मेरी थाली में खाने की हिम्मत हुई है, ऐसा मुझे स्मरण 
नहीं आता। 

गिल्लू इनमें अपवाद' था। मैं जैसे ही खाने के कमरे में पहुँचती, वह खिड़की 
से निकलकर आँगन की दीवार, बरामदा पार करके मेज पर पहुँच जाता और मेरी 
थाली में बैठ जाना चाहता। बड़ी कठिनाई से मैंने उसे थाली के पास बैठना सिखाया 
जहाँ बैठकर वह मेरी थाली में से एक-एक चावल उठाकर बड़ी सफ़ाई से खाता 
रहता। काजू उसका प्रिय खाद्य! था और कई दिन काजू न मिलने पर वह अन्य खाने 
की चीजें या तो लेना बंद कर देता या झूले से नीचे फेंक देता था। 

उसी बीच मुझे मोटर दुर्घटना में आहत होकर कुछ दिन अस्पताल में रहना पड़ा। 
उन दिनों जब मेरे कमरे का दरवाजा खोला जाता गिल्लू अपने झूले से उतरकर 
दौड़ता और फिर किसी दूसरे को देखकर उसी तेजी से अपने sae? में जा बैठता। 
सब उसे काजू दे आते, परंतु अस्पताल से लौटकर जब मैंने उसके झूले की सफ़ाई 
को तो उसमें काजू भरे मिले, जिनसे ज्ञात होता था कि वह उन दिनों अपना प्रिय 
खाद्य कितना कम खाता रहा। 

मेरी अस्वस्थता में वह तकिए पर सिरहाने बैठकर अपने नन्हे-नन्हे पंजों से मेरे 
सिर और बालों को इतने हौले-हौले सहलाता रहता कि उसका हटना एक 
परिचारिका* के हटने के समान लगता। 


lL. सामान्य नियम को बाधित या मर्यादित करने वाला 2. भोजन 3. नीड, रहने को जगह 4. सेविका 

गरमियों में जब में दोपहर में काम करती रहती तो गिल्लू न बाहर जाता न अपने 
झूले में बैठता। उसने मेरे निकट रहने के साथ गरमी से बचने का एक सर्वथा नया 
उपाय खोज निकाला था। वह मेरे पास रखी सुराही पर लेट जाता और इस प्रकार 
समीप भी रहता और ठंडक में भी रहता। 

गिलहरियों के जीवन को अवधि दो वर्ष से अधिक नहीं होती, अतः गिल्लू की 
जीवन यात्रा का अंत आ ही गया। दिन भर उसने न कुछ खाया न बाहर गया। रात 
में अंत की यातना में भी वह अपने झूले से उतरकर मेरे बिस्तर पर आया और ठंडे 
Gal से मेरी वही उंगली पकड़कर हाथ से चिपक गया, जिसे उसने अपने बचपन 
की मरणासन्न' स्थिति में पकड़ा था। 

पंजे इतने ठंडे हो रहे थे कि मैंने जागकर हीटर जलाया और उसे उष्णता? देने 
का प्रयत्न किया। परंतु प्रभात की प्रथम किरण के स्पर्श के साथ ही वह किसी और 
जीवन में जागने के लिए सो गया। 

उसका झूला उतारकर रख दिया गया है और खिड़की की जाली बंद कर दी 
गई है, परंतु गिलहरियों की नयी पीढी जाली के उस पार चिक-चिक करती ही 
रहती है और सोनजुही पर बसंत आता ही रहता है। 

सोनजुही की लता के नीचे गिल्लू को समाधि दी गई है-इसलिए भी कि उसे 
वह लता सबसे अधिक प्रिय थी-इसलिए भी कि उस लघुगात का, किसी वासंती 
दिन, जुही के पीताभः छोटे फूल में खिल जाने का विश्वास, मुझे संतोष देता है। 


बोध-प्रश्‍न 
LL सोनजुही में लगी पीली कली को देख लेखिका के मन में कौन से विचार उमड़ने लगे? 
2. पाठ के आधार पर कौए को एक साथ समादरित और अनादरित प्राणी क्यों कहा गया है? 


3. गिलहरी के घायल बच्चे का उपचार किस प्रकार किया गया? 
ı. जिसकी मृत्यु निकट हो, मृत्यु के समीप पहुँचा हुआ 2. गरमी 3. पीले रंग का 

लेखिका का ध्यान आकर्षित करने के लिए गिल्लू क्या करता था? 


गिल्लू को मुकत करने की आवश्यकता क्यों समझी गई और उसके लिए लेखिका ने क्या 
उपाय किया? 


गिल्लू किन अर्थो में परिचारिका की भूमिका निभा रहा था? 

गिल्लू की किन चेष्टाओं से यह आभास मिलने लगा था कि अब उसका अंत समय समीप है? 
“प्रभात की प्रथम किरण के स्पर्श के साथ ही वह किसी और जीवन में जागने के लिए सो 
गया'-का आशय स्पष्ट कोजिए। 

सोनजुही की लता के नीचे बनी गिल्लू को समाधि से लेखिका के मन में किस विश्वास का 
जन्म होता है? 

